Document ID: /roh_data/filtered/swiss_laws_in_ROHinterleaved.jsonl.gz/16050

This text was translated from DE into Rumantsch Grischun.

Unzulässig sind Vergütungen an Mitglieder des Verwaltungsrats, der Geschäftsleitung und des Beirats oder an ihnen nahestehende Personen für Tätigkeiten in Unternehmen, die durch die Gesellschaft kontrolliert werden, sofern diese Vergütungen:1. unzulässig wären, wenn sie direkt von der Gesellschaft ausgerichtet würden;2. in den Statuten der Gesellschaft nicht vorgesehen sind; oder3. von der Generalversammlung der Gesellschaft nicht gutgeheissen worden sind.

Igl è scumandà da pajar indemnisaziuns a commembers dal cussegl d’administraziun, da la direcziun e dal cussegl consultativ u a persunas che han ina stretga relaziun cun els per activitads en interpresas che vegnan controlladas da la societad, sche questas indemnisaziuns:1. fissan scumandadas, sch’ellas vegnissan pajadas directamain da la societad;2. n’èn betg previsas en ils statuts da la societad; u3. n’èn betg vegnidas approvadas da la radunanza generala da la societad.